Document ID: /roh_data/filtered/fineweb-2-filterrobots_roh.jsonl.gz/46879

Cuntents sajan els dentant dal grond interess per la lingua, ha suttastritgà Mario Pult da la Lia Rumantscha ch'organisescha il curs da rumantsch. Cun agid da 13 magistras e magisters pon els er porscher lecziuns adattadas als basegns e capacitads dals participants.
Nagin sacrifizi per in magister
D’instruir la lingua rumantscha durant las vacanzas da scola n’è nagin chasti e n'era nagin sacrifizi per ils magisters. Tuts fetschian quai voluntari e cun gronda passiun per la lingua rumantscha.
I dess rauba pli lucrativa che d'instruir als curs da rumantsch, dentant èsi immens impurtant da mussar nossa lingua.
Creschids empè d’uffants
Surtut il fatg ch’ins possia instruir glieud creschida empè dad uffants, dettia anc ina giada tut in’autra perspectiva als magisters, uschia Mario Pult. Quai saja pil solit er il motiv ch'el n'ha mai difficultads da chattar glieud che vegn ad instruir ils curs da rumantsch a Scuol.
Documents ids a perder
Lantschà l’idea da porscher a giasts ed indigens curs da rumantsch intensivs aveva Jacques Guidon avant 30 onns. Cun quants participants che l’emprim onn aveva cumenzà na possian ins betg pli dir precis, cun quai ch’ils documents sajan svanids, ha declerà il collavuratur da la Lia Rumantscha Mario Pult.
RR actualitad 07:00